《厓门二十首 其十》
明代·郭棐

城边人倚夕阳楼，百感中来不自由。行殿有基芳荠合，寝园无主野花愁。

鸟飞不尽暮天碧，风响犹疑画角秋。

此去寂寥寻旧迹，一江秋水为谁流。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。